b'\n_START_ARTICLE_\nIslami Jamhoori Ittehad\n_START_PARAGRAPH_\nIslami Jamhoori Ittehad (IJI) oli pakistanilaisten oikeistopuolueiden allianssi, joka perustettiin vuoden 1988 vaaleihin sosiaalidemokraattisen Pakistanin kansanpuolueen vastavoimaksi. Liittoumaan kuului yhdeks\xc3\xa4n puoluetta. Se sai vaaleissa v\xc3\xa4hemm\xc3\xa4n kansanedustajia kuin kansanpuolue. Useimmat IJI:n edustajista olivat Punjabista, ja Nawaz Sharif  nousi IJI:n tuella Punjabin paikallishallinnon johtoon ja my\xc3\xb6hemmin koko maan p\xc3\xa4\xc3\xa4ministeriksi. Vuoden 1993 vaaleihin IJI ei en\xc3\xa4\xc3\xa4 osallistunut.'